Държавен вестник, бр. 16, 2008 г., стр. 127

Б Р О Й  16
Д Ъ Р Ж А В Е Н   В Е С Т Н И К
С Т Р .  127
ник” според изискването на чл. 55, ал. 6 ЗЗО. С
обнародването са презумирани спазването на
предвидената форма и на процедурата по при-
емането на нормативния акт—чл. 78, ал. 1 АПК.
Тази презумпция не се оспорва по делото.
г) Съгласно чл. 55, ал. 2, т. 7 ЗЗО НРД има
възможност да определи пълно или частично
реимбурсиране на лекарствата за заболявания-
та по чл. 45, ал. 3 от закона. Изборът на едната
от двете възможности е следвало да отговаря
на критериите на чл. 6 АПК, в сила в тази си
част към момента на издаването на норматив-
ния акт, и подлежи на съдебен контрол—чл. 169
във връзка с чл. 196 АПК.
д) Реимбурсирането на лекарства за домаш-
но лечение е едно от здравноосигурителните
средства за осъществяване на основното право
на гражданите на достъпна медицинска по-
мощ—чл. 55, ал. 1, т. 7 във връзка с чл. 45, ал. 1,
т. 11, чл. 35, т. 1 ЗЗО и чл. 52, ал. 1 КРБ. Съглас-
но чл. 3, ал. 1, изр. 2 и чл. 4, ал. 1 ЗЗО достъпът
до медицинска помощ, в частност до лекарства
за домашно лечение като неин вид, който здрав-
ното осигуряване следва да гарантира на осигу-
рените лица в рамките на основния пакет от
здравни дейности по чл. 45, ал. 2 ЗЗО, трябва да
е свободен.
е) Това значи, че поначало реимбурсиране-
то на лекарствата за заболяванията от списъка
по чл. 45, ал. 3 ЗЗО следва да е пълно, понеже то
гарантира в най-голяма степен свободния дос-
тъп до тях. Частичното реимбурсиране ограни-
чава правото на осигурените на свободен дос-
тъп до лекарствата по списъка и затова може да
бъде използвано само когато такъв достъп е
гарантиран чрез други напълно реимбурсирани
лекарства с подобно качество за същото забо-
ляване или когато бюджетът на касата е недос-
татъчен за пълното реимбурсиране на всички
лекарства по списъка. В последния случай пъл-
ното и частичното реимбурсиране следва да се
прилагат според тежестта и социалната значи-
мост на заболяванията, степента на необходи-
мост, количествата и цената на лекарствата.
ж) От медицинската експертиза по делото
се установява, че процесните три лекарства не
са заместими, а взаимнодопълващи се с оста-
налите лекарства за лечение на болестта на
Паркинсон (леводопа препарати) и същевре-
менно имат превъзхождащи ги показатели на
физиологична съвместимост. Следователно
поддържаното от министъра на здравеопазва-
нето основание за частичното им реимбурси-
ране като заместими с напълно реимбурсира-
ни лекарства не е налице. По делото не е уста-
новен също непредвиден текущ недостиг по
бюджета за лекарствени средства за домашно
лечение на НЗОК за 2006 г. (ДВ, бр. 102 от
2005 г.) и финансовата рамка по първоначал-
ния договор, налагащ понижаване на нивото
на реимбурсиране на трите лекарства, нито пък
наличието на други заболявания по списъка,
лекарствата за които е следвало да бъдат на-
пълно реимбурсирани приоритетно спрямо
болестта на Паркинсон.
з) Изменението на лекарствения списък, ус-
тановяващо частично вместо дотогавашното
пълно реимбурсиране на процесните лекарства
без доказани основания за това ограничаване,
следователно нарушава общите правила по чл. 4,
ал. 2, предл. 1 и чл. 6 АПК за упражняване на
оперативната самостоятелност. Сниженото
ниво на реимбурсиране противоречи на целта
по чл. 4, ал. 1 ЗЗО реимбурсирането да осигуря-
ва максимално свободен достъп до лекарствата
по списъка по чл. 45, ал. 3 ЗЗО. В нарушение на
чл. 6, ал. 2 и ал. 4 АПК то засяга правата на
задължително осигурените болни от болестта
на Паркинсон на такъв достъп без доказана
необходимост от това, като дава приоритет на
икономията на държавни и обществени финан-
си пред осъществяването им.
и) Нарушаването на изискванията за упраж-
няване на оперативната самостоятелност пра-
ви акта несъответен на целта на закона като
отменително основание по чл. 145, т. 5 във връз-
ка с чл. 196 АПК. Следва изменението на дого-
вора в допустимо обжалваната му част да бъде
отменено съгласно чл. 193, ал. 1 АПК.
Воден от горното, Върховният администра-
тивен съд
Р Е Ш И :
Отменя § 1 от Договора за изменение и до-
пълнение на Националния рамков договор меж-
ду Националната здравноосигурителна каса и
Българския лекарски съюз и Съюза на стома-
толозите в България за 2006 г. (ДВ, бр. 68 от
2006 г.) в частта, в която приложение № 11 “Ле-
карствен списък на НЗОК” е изменен досежно
лекарствените продукти с търговски наимено-
вания “Mirapexin”, “Cabaser” и “Comtan”.
Прекратява делото в частта, с която е об-
жалвано изменението на списъка досежно ле-
карствения продукт “Рекуип”. Решението е ос-
тавено в сила с Решение № 13285 от 21.12.2007 г.,
постановено по адм.д. № 8478 от 2007 г. по опи-
са на ВАС—5-членен състав, II колегия.
Председател: К. Пенчев
7921
НЕОФИЦИАЛЕН РАЗДЕЛ